CELEX: 62016TN0871
Language: mt
Date: 2016-12-08 00:00:00
Title: Kawża T-871/16: Rikors ippreżentat fit-8 ta’ Diċembru 2016 – Spliethoff’s Bevrachtingskantoor vs INEA

3.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 104/48
            
         Rikors ippreżentat fit-8 ta’ Diċembru 2016 – Spliethoff’s Bevrachtingskantoor vs INEA
   (Kawża T-871/16)
   (2017/C 104/68)
   Lingwa tal-kawża: l-Ingliż
   
      Partijiet
   
   
      Rikorrenti: Spliethoff’s Bevrachtingskantoor BV (Amsterdam, il-Pajjiżi l-Baxxi) (rappreżentant: Y. de Vries, avukat)
   
      Konvenuta: Innovation and Networks Executive Agency (INEA)
   
      Talbiet
   
   
               —
            
            
               tannulla d-deċiżjoni tal-konvenuta tas-17 ta’ Lulju 2015 dwar iċ-ċaħda tal-proposta tar-rikorrenti b’risposta għal sejħa għal proposti b’rabta mal-Faċilità Nikkollegaw l-Ewropa u abbażi tal-programm ta’ ħidma pluriennali adottat fl-2014;
            
         
               —
            
            
               tordna lill-konvenuta tadotta deċiżjoni ġdida fir-rigward tal-proposta tar-rikorrenti, b’teħid inkunsiderazzjoni tas-sentenza tal-Qorti Ġenerali msemmija fir-rikors, fi żmien tliet xhur mid-data tas-sentenza;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq żball manifest ta’ evalwazzjoni tal-proposta tar-rikorrenti.
               
                           —
                        
                        
                           Ir-rikorrenti tesponi r-raġunijiet li għalihom hija tqis li l-evalwazzjoni mill-konvenuta tal-proposta tar-rikorrenti fid-dawl tat-tliet kriterji ta’ għoti ta’ relevanza, ta’ effett u ta’ kwalità hija insuffiċjenti.
                        
                     
         
               2.
            
            
               It-tieni motiv ibbażat fuq ksur tal-prinċipju ta’ ugwaljanza fit-trattament.
               
                           —
                        
                        
                           Ir-rikorrenti tesponi r-raġunijiet li għalihom hija tqis li l-konvenuta għamlet distinzjoni mhux xierqa bejn il-proposta tagħha relatata mat-teknoloġiji ta’ tnaqqis ta’ emmissjonijiet u proposti simili tal-kompetituri tagħha li ntgħażlu għall-finanzjament.